Pyyhi kyynele
Pyyhi kyynele silmästäsi
 äiti kultani kallis,
 enhän tähteni päiviäsi
 huolin viettävän sallis.

 Pyyhi kyynele, murheen moisen
 tahtoisin sulta estää;
 mulle kärsimys taidon soi sen
 kuinka lujana kestää.

 Pyyhi kyynele silmiesi.
 Liioin itkenyt lienet,
 rinnalla muinahis murheillesi
 nää ovat kolhuni pienet.

 Pyyhi kyynele, kuivaa poski;
 kääntää kohtalo lehden,
 kärsimyksen, mi tänään koski
 kerran onneksi tehden.